Un avocat chemat la bară de apărarea fostului preşedintelui american Donald Trump, Robert Costello, l-a exasperat pe judecătorul Juan Merchan, care are reputaţia unui om de obicei stoic, după ce a atacat în mod constant deciziile magistratului, iar procesul penal de la New York a cunoscut o zi agitată luni, din cauza atitudinii acestui martor al apărării, care l-a înfuriat pe judecător, rămas până atunci imperturbabil, relatează AFP. Inculpatul nu a fost chemat la bară să depună mărturie marţi.
La fiecare obiecţie a procurorilor acceptată de Juan Merchan, Robert Costello şi-a efişat în mod ostensiv dezaprobarea prin semne din cap sau suspine deloc discrete.
Iar când a reacţionat la o nouă obiecţie acceptată de către judecător printr-un ”fir-ar!” răsunător, Juan Merchan şi-a pierdut calmul.
”Poftiţi?”, a spus judecătorul şi a repetat mai tare ”poftiţi?”.
Juan Merchan l-a mustrat apoi pe Robert Costello cu privire la ”eticheta adecvată” necesar să fie respectată în sala de judecată.
”Dacă nu-mi apreciaţi decizia, nu spuneţi «fir-ar!”», nu spuneţi «să se şteargă» minute” din procesul-verbal, a declarat el.
”Eu sunt singurul care poate spune acest lucru”, l-a mustrat judecătorul.
”MĂ SFIDAŢI CU PRIVIREA?”
Însă Robert Costello nu s-a calmat şi l-a fixat pe judecătorul Juan Merchan cu privirea drept în ochi.
”Mă sfidaţi cu privirea?”, a spus judecătorul, căruia nu-i venea să creadă, după care a ordonat evacuarea sălii de judecată.
Donald Trump s-a întors atunci către echipa sa de avocaţi, iar jurnalişti prezenţi în sală au ezitat să se supună ordinului judecătorului.
”Marele public are dreptul să ştie”, a exclamat unul dintre ei.
Agenţii de protecţie ai tribunalului au sporit agitaţia, ordonând presei să iasă, în timp ce anturajul lui Donald Trump venit să-l susţină a fost autorizat să rămână în sală.
La redeschiderea şedinţei publicului şi presei de către Juan Merchan, atmosfera părea să se fi calmat.
Robert Costello a adoptat un aer mulţumit, dar a continuat să mormăie toată şedinţa.
Un pic mai târziu, atitudinea sa de sfidare i-a revenit în timpul întrebărilor experimentatei procuroare Susan Hoffinger, care l-a îndemnat ”să vorbească la microfon”, provocând reacţii înăbuşite în sală.
Judecătorul a anunţat că intenţionează ”să încheie în această săptămână” examinarea acestui dosar cu o miză considerabilă pentru candidatul republicanilor în alegeri cu privire la ascunderea unor plăţi efectuate de către miliardar în schimbul tăcerii unei foste actriţe de filme porno, Stormy Daniels, asupra uneirelaţii sexuale.
Punctul culminant îl viza pe Donald Trump personal.
Furtunosul miliardar a dat asigurări înainte de începerea procesului, la 15 aprilie, că va depune mărturie în faţa juraţilor pentru a spune ”adevărul, iar adevărul este că nu există un dosar”.
Însă, după patru săptămâni de tăcere, eventual de dormit în sală, magnatul nu a fost fost chemat la bară să fie audiat.